**Elegie**

*Agafia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E orb timpul ce mi-a rămas…

Morţii-mi respiră transparenţa,

trec printre ei

ca şi cum nu mai sunt înfipt în carne.

Pune zăvorul!

Să nu intre vântul

să-mi şteargă urmele ce le-am lăsat

pe trupul şi sufletul tău.

Mi-e frică să cad…,

ca unui cerşetor palma

îmi tremură pe buze lumina,

pomană să primesc încă o noapte

pentru o altă dimineaţă.

Niciodată, nu am iubit mai mult clarul de zi.

Mă aşteaptă mama…

Nu plânge, iubito !

Aprinde o candelă în inima ta,

Să lumineze tot ce am trăit împreună.